recursal/SuperWikiNEXT-32B huggingface dataset:
**Նիկիտա (Մկրտիչ) Մարգարի Կարա Մուրզա** (1858, Բելոգորսկ, Ղրիմ - 1937, Մոսկվա, ԽՍՀՄ), հայ մշակութային գործիչ, թարգմանիչ, ԽՍՀՄ գրողների միության անդամ 1934 թվականից։

Կենսագրություն
--------------

Ծնվել է Կարասուբազար (այժմ՝ Բելոգորսկ, Ղրիմ) քաղաքում։ Ականավոր կոմպոզիտոր Քրիստափոր Կարա-Մուրզայի եղբայրն է։ Նախնական կրթությունը ստացել է տեղի ծխական դպրոցում։ Միջոցներ չունենալով կրթությունը շարունակելու սկսում է օգնել բազմանդամ ընտանիքին, կատարելով զանազան աշխատանքներ։ 17 տարեկանում գնում է Սիմֆերոպոլ և դառնում գրաշար։ 1880-1882 թվականներին ծառայում է բանակում։ 1883 թվականին մեկնում է Թիֆլիս, եղբոր՝ Քրիստափոր Կարա-Մուրզայի մոտ։ Ինչպես խոտովանել է ինքը, նրա վրա ցնցող տպավորություն է թողնում մեծ վիպասան Րաֆֆու համաժողովրդական թաղումը։ Դա առիթ է դառնում, որպեսզի նա իրեն ամբողջովին նվիրի թարգմանությանը, հատկապես Րաֆֆու երկերի թարգմանությանը։

Նրա թարգմանությամբ ռուսերեն մի քանի հրատարակություն է ունեցել Րաֆֆու «Ջալալեդդինը», «Ոսկի աքաղաղը», «Խենթը» և այլ գործեր։ Բացի այդ նա ռուսերեն է թարգմանել նաև Ղազարոս Աղայանի «Անահիտ», Շիրվանզադեի «Քաոս», «Ցավագարը» և այլ հայ հեղինակների երկեր։

Նիկիտա Կարա Մուրզան Թիֆլիսում ծանոթացել է Մաքսիմ Գորկուն և մտերմական կապեր հաստատել նրա հետ։ Կյանքի վերջին տարները ապրել է Մոսկվայում, որտեղ էլ մահացել է։ Թաղվել է Նովոդևիչի գերեզմանատանը։

Ծանոթագրություններ
------------------

1. ↑  "AV Production - Նիկիտա Կարա-Մուրզա". *avproduction.am*. Արխիվացված է the original 2021 թ․ ապրիլի 20-ին. Retrieved 2019 թ․ հունվարի 16. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  *Գրական տեղեկատու*. Երևան: «Սովետական գրող». 1986. p. էջ 243.
**Արտ 13**, հայկական մասնավոր հեռուստաընկերություն։ Հիմնվել է 1995 թվականին փոքր ստոդիայի կարգավիճակով։ Հետագայում զինվելով նոր տեխնիկայով, հեռուստաալիքը սկսեց հասարակական, երաժշտական և ժամանցային բնույթի հաղորդումներ պատրաստել պետական հեռուստատեսության «Նորք», այնուհետև Առաջին ալիքի (հետագայում նաև Նոր Ալիքի և Արմնյուզի) համար, ինչպես և մասնագիտացել էր երաժշտական տեսահոլովակներ նկարահանելու գործում։ 2000 թվականին ընկերությունը լիցենզավորվում է և ստանում 56-րդ դեցիմետրային հաճախականությունը։ 2002 թվականին հեռուստաընկերությունը որոշում կայացրեց վերահեռարձակել MTV երաժշտական հեռուստաընկերության ռուսաստանյան տարբերակը։ 2004 թ. հունվարի 19-ին ավարտվեց հեռուստահաճականության օգտագործման լիցենզիան Այդ հաճախականությամբ եթերի իրավունք ստացավ «Երկիր Մեդիա» հեռուստաալիքը։

Հաղորդումներ
------------

* Կեսլուր
* Էսքիզներ
* Հիթ-շքերթ (հեռարձկվել է Առաջին ալիքով)
* Օսկար
* Հոբբի
* Անուշ լինի
* Սև սպիտակ
* Համայնապատկեր
* Քուադրո (հեռարձկվել է Նոր ալիքով)
* Հայեքստրիմ (հեռարձկվել է Առաջին ալիքով)
* Մարտիկ (հեռարձկվել է Առաջին ալիքով)
* Բարև զինվորից (հեռարձկվել է Արմնյուզով)

Ծանոթագրություններ
------------------

1. ↑  "«Արտ 13»-ը սկսվեց բանակից". *web.archive.org*. 2012 թ․ նոյեմբերի 2. Արխիվացված է the original 2012 թ․ նոյեմբերի 2-ին. Retrieved 2020 թ․ մայիսի 14.
2. ↑  Հայաստանում կհեռարձակվի MTV Russia հեռուստաալիքը
3. ↑  Լիցենզիայի ժամկետն ավարտվեց և...
**Boeing 777-ի ավիավթար Լաս Վեգասում** ավիավթար, որը տեղի է ունեցել 2015 թվականի սեպտեմբերի 8-ին։ Boeing 777-236ER օդանավը, որը պատկանում էր British Airways ավիաընկերությանը, իրականացնում էր չվերթ Լաս Վեգասից դեպի Լոնդոն։ Սակայն թռիչքի ժամանակ շարժիչներից մեկը հրդեհվել է։ Օդաչուները ինքնաթիռը կանգնեցրել են, այնուհետև մարդիկ տարհանվել են։ Ինքնաթիռում կար 170 մարդ, բարեբախտաբար զոհեր չեն եղել։

Ինքնաթիռ
--------

Boeing 777-236ER (գրանցման համար G-VIIO) օդանավը արտադրվել է 1999 թվականին։ Նույն թվականի հունվարի 18-ին ինքնաթիռը իրականացրել է իր առաջին չվերթը։ Հունվարի 26-ին ինքնաթիռը հանձնվել է British Airways ավիաընկերությանը։ Ինքնաթիռը ունի երկու շարժիչ՝ General Electric GE90-85B արտադրության։

Իրադարձություններ
-----------------

Ժամը **15:53** Boeing 777-236ER օդանավը Լաս Վեգասի թռիչքուղի է դուրս եկել։ Ինքնաթիռում կար 157 ուղևոր և 13 անձնակազմի անդմաները։ Ինքնաթիռի հրամանատարը 63 ամյա Կրիսոմ Խենկին էր, նա օդաչու վետերան է, աշխատել է British Airways ավիաընկերությունում 42 տարի։

Հետաքննություն
--------------

Գործի քննությամբ զբաղվում է ԱՄՆ ազգային անվտանգության խորհրդը։

Ինքնաթիռի հետագա ճակատագիրը
---------------------------

2015 թվականի դեկտեմբերին British Airways ավիաընկերությունը հայտարարեց, որ թիմի ինժեներների կորպորացիան իրականացրել է ինքնաթիռի գնահատումը։ Այնուհետև հայտարարել են, որ ինքնաթիռը պետք է վերանորոգվի։ Այնուհետև հայտարարել են, որ ինքնաթիռը կվերանորոգվի և հետ կվերադառնա շահագործման։ 2016 թվականի փետրվարին ինքնաթիռի վերանորոգումը ավարտվել է, և շարժիչը փոխարիվել է նորով։

2016 թվականի փետրվարի 26-ին ինքնաթիռը տեղափոխվել է Վիկտորվիլ, որտեղ ինքնաթիռը ներկվել է։ Նույն թվականի մարտի 15-ին ինքնաթիռը ժամանեց Քարդիֆ, որտեղ ինքնաթիռի նոր գրանցնումն է տեղի ունեցել։ Վերջապես ինքնաթիռը վերադարձել է Լոնդոնի օդանավակայան։ 2016 թվականի մարտի 24-ին վերսկսվեցին չվերթները։

Տես նաև
-------

* Boeing 777-ի ավիավթար Սինգապուրում

Ծանոթագրություններ
------------------

1. ↑  British Airways G-VIIO (Boeing 777 - MSN 29320)
2. ↑  "G-VIIO British Airways Boeing 777-236(ER) - cn 29320 / 182". Արխիվացված է the original 2016 թ․ օգոստոսի 13-ին. Retrieved 2016 թ․ օգոստոսի 8. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Տեղեկություններ Aviation Safety Network-ում
**Croatia Airlines**, Խորվաթիայի խոշորագույն ավիաընկերություններից է, որի գլխավոր գրասենյակը գտնվում է Զագրեբում։ Ավիաընկերությունը դաշինք է կնքել Star Alliance֊ի հետ։ Ընկերությունը իրականացնում է հիմնականում տարածաշրջանային չվերթներ։ Ավիաընկերությունը իր բոլոր չվերթները իրականացնում է Զագրեբի օդանավակայանից։ 2007 թվականին ավիաընկերությունը տեղափոխել է ավելի քան 1 715 027 ուղևոր։

Պատմություն
-----------

Ավիաընկերությունը հիմնադրվել է 1989 թվականի հունիսի 20֊ին, *Zagal Zagreb Airlines* անվան տակ։ 1990 թվականի հուլիսի 23֊ին ավիաընկերությունը փոխել է իր անվանումը՝ Croatia Airlines, որը մինչ այժմ պահպանվել է։ 2008 թվականի սկզբին ավիաընկերությունը շահագործում էր ATR42 օդանավը։

Ավիաընկերության չվերթը
----------------------

2009 թվականի հունիսին ավիաընկերության չվերթը բաղկացած էր հետևյալ ինքնաթիռներից՝ ։


|
|  |
**Ավիաընկերության չվերթը**| Ինքնաթիռի տեսակը | Գումար | Պատվերված | Ուղևորների քանակը(Բիզնես դասի/Էկոնոմիկայի դասի) |
| --- | --- | --- | --- |
| Airbus A319-112 | 4 (Զագրեբ) | 4 | 132 (12/120) |
| Airbus A320-200 | 3 | 0 | 164 (18/146) |
| Bombardier Q400 | 6 | 0 | 76 (0/76) |

Ծանոթագրություններ
------------------

1. ↑
2. ↑  "Самолёты Croatia Airlines". Արխիվացված է the original 2011 թ․ հոկտեմբերի 4-ին. Retrieved 2015 թ․ հունիսի 29. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք Croatia Airlines Archived 2011-11-07 at the Wayback Machine.
**Ֆարիդ Շաֆիև** (ադրբ.՝ Fərid Şəfiyev, հուլիսի 21, 1969(1969-07-21), Բաքու, Ադրբեջանական ԽՍՀ, ԽՍՀՄ), Ադրբեջանի Միջազգային Հարաբերությունների Վերլուծության Կենտրոնի խորհրդի նախագահ, Ադրբեջանի Հանրապետության արտակարգ և լիազոր դեսպան։

Կենսագրություն
--------------

Ֆարիդ Շաֆիևը ծնվել է 1969 թվականին Բաքու քաղաքում։ 1989-1994 թվականներին սովորել է Բաքվի պետական համալսարանի պատմության ֆակուլտետում։ 2002-2003 թվականներին ստացել է մագիստրոսի կոչում Հարվարդի համալսարանի Քենեդիի անվան պետական դպրոցում ՛ պետական կառավարման։

2009-2015 թվականներին սովորել է Կարլթոնի համալսարանում և ստացել պատմության դոկտորի կոչում։

Կարիերա
-------

1996 թվականից աշխատել է Ադրբեջանի Հանրապետության Արտաքին գործերի նախարարության համակարգում։

1998-2001 թվականներին աշխատել է ՄԱԿ-ում Ադրբեջանի առաքելությունում։

2009 թվականի մայիսի 22-ից նա Ադրբեջանի Հանրապետության արտակարգ և լիազոր դեսպանն է։ 2009-2014 թվականներին նա եղել է Ադրբեջանի արտակարգ և լիազոր դեսպանը Կանադայում։

2011 թվականի մայիսի 26-ից մինչև 2014 թվականի հուլիսի 9-ը նա եղել է Ադրբեջանի Հանրապետության մշտական ներկայացուցիչը Քաղաքացիական ավիացիայի միջազգային կազմակերպությունում։

2014-2019 թվականներին նա եղել է Ադրբեջանի դեսպանը Չեխիայում։

2019 թվականի փետրվարի 19-ին նա նշանակվել է Միջազգային հարաբերությունների վերլուծության կենտրոնի նախագահ։

Ֆարիդ Շաֆիևը դասավանդում է Ադրբեջանի դիվանագիտական ակադեմիայում։ Ֆարիդ Շաֆիևը հեղինակ է բազմաթիվ հոդվածների և մի շարք ակադեմիական հրատարակությունների, այդ թվում ՝ «Կարգավորման քաղաքականությունը և էթնիկական հակամարտությունը Հարավային Կովկասում» գրքի, որը լույս է տեսել 2018 թվականին *McGill-Queen's University Press*-ի կողմից։

Ծանոթագրություններ
------------------

1. ↑  Ֆարիդ Շաֆիև
2. ↑  "Նախագահի հրամանագիր". Արխիվացված է the original 2019 թ․ ապրիլի 8-ին. Retrieved 2020 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "e-qanun.az". Արխիվացված է the original 2021 թ․ փետրվարի 10-ին. Retrieved 2020 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "AZƏRBAYCAN RESPUBLİKASI PREZİDENTİNİN SƏRƏNCAMI". Արխիվացված է the original 2023 թ․ հուլիսի 20-ին. Retrieved 2020 թ․ հոկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  F.R.Şəfiyevin Beynəlxalq Münasibətlərin Təhlili Mərkəzinin İdarə Heyətinin sədri təyin edilməsi haqqında Azərbaycan Respublikası Prezidentinin Sərəncamı
**British Steel** (Բրիտանական պողպատ), ծանր մետալ Judas Priest (Ջուդաս Պրիսթ) խմբի 6-րդ ալբոմն է՝ թողարկված 1980 թ. ապրիլի 14-ին։
British Steel-ը կրկնեց իրենց նախորդ ալբոմի՝ "Killing Machine"-ի կոմերցիոն հաջողությունը, բայց այս անգամ նրանք որոշ չափով հրաժարվեցին մռայլ լիրիկական թեմաներից։ Ալբոմը ձայնագրվել է Տիտենհարսթ Պարկում՝ 1979 թ դեկտեմբերին, Բիթլզի նախկին Ռինգոսթար ձայնագրման ստուդիայում։

Քանի որ այդ ժամանակ թվային ձայներ ստանալու տեխնիկան լայնորեն տարածված չէր, խումբը ձայնագրել է շշերի ջարդվելու, պատառաքաղների ձայներ և դրանք օգտագործել "Breaking the Law" և "Metal Gods" երգերի մեջ։

Այս ալբոմում առաջին անգամ հարվածային գործիքավորումը ներկայացնում է Դեյվ Հոլանդը։ "Breaking the Law, "United" և "Living After Midnight" երգերը թողարկվեցին որպես սինգլ։

"British Steel"-ը վերաձայնագրվել է 2001 թ.՝ ավելացնելով ևս 2 բոնուսային երգեր։
2009 թ. Judas Priest-ը իրենք 30-ամյակին նվիրված տուր անցկացրեց ԱՄՆ-ում՝ առաջին անգամ կենդանի կատարմամբ ամբողջությամբ ներկայացնելով "British Steel"-ը։ Միաժամանակ թողարկվեցին նաև կենդանի համերգի DVD և CD տարբերակները օգոստոսի 17-ին։

British Steel"-ում տեղ գտած բոլոր երգերի կենդանի կատարումները ներբեռնելը հնարավոր դարձավ 2010 թ.՝ որպես Rock Band վիդեոխաղի կոնտենտ։

Ծանոթագրություններ
------------------

1. ↑  *British Steel (remastered edition)* (Media notes). Judas Priest. Sony Music Entertainment. 1980.`{{cite AV media notes}}`: CS1 սպաս․ others in cite AV media (notes) (link)
2. ↑  "Judas Priest Store". Sonymusicdigital.com. 2009 թ․ օգոստոսի 17. Արխիվացված է the original 2010 թ․ ապրիլի 17-ին. Retrieved 2011 թ․ հուլիսի 27. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "DLC Week of 5/11 - Judas Priest's British Steel (Live)! // Rock Band®". Rockband.com. Արխիվացված է the original 2012 թ․ հոկտեմբերի 5-ին. Retrieved 2011 թ․ հուլիսի 27. `{{cite web}}`: Unknown parameter `|deadurl=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · Մետալում հանրագիտարան · MusicBrainz |

 |
*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Լավրենտ Վարդանյան** (փետրվարի 5, 1948(1948-02-05), Եղեգնաձոր, Հայկական ԽՍՀ, ԽՍՀՄ), հայ գեղանկարիչ։ Հայաստանի նկարիչների միության և ՅՈՒՆԵՍԿՕ-ի Կերպարվեստի միջազգային ասոցիացայի անդամ։

Կենսագրություն
--------------

Լավրենտ Վարդանյան ծնվել է 1948 թվականի փետրվարի 5-ին Եղեգնաձորի շրջանի Գանձակ գյուղում։ 1968 թվականին ավարտել է Փ. Թերլեմեզյանի անվան գեղարվեստի ուսումնարանը, 1972 թվականին՝ Խաչատուր Աբովյանի հայկական մանկավարժական ինստիտուտի նկարչության բաժինը։ 1976 թվականին ցուցադրվել է Հանրապետական և միջազգային ցուցահանդեսներում։ 1994 թվականին ստացել է հետազոտող ուսուցչի տարակարգ։

Աշխատանքները գտնվում են Հայաստանի նկարիչների միության ֆոնդերում, մի շարք երկրների անհատական հավաքածուներում և ցուցահանդեսներում՝ Ռուսաստան, Լեհաստան, Բուլղարիա, Ֆրանսիա, Իսպանիա, Արգենտինա, ԱՄՆ, Կանադա, Մեքսիկա և այլ երկրներում։ ՀՀ նկարիչների միության անդամ և կերպարվեստի միջազգային ասոցիացայի անդամ է (Յունեսկո)։

Ցուցահանդեսներ
--------------

* 1991 - անհատական ցուցահանդես Երևանում
* 1992 - խմբակային ցուցահանդես Փարիզում (Ֆրանսիա)
* 1993 - անհատական ցուցահանդես Երևանում
* 1993 - խմբակային ցուցահանդես Շվեյցարիայում «EUROP’ ART-93»
* 1994 - ստացել է հետազոտող ուսուցչի տարակարգ

Ծանոթագրություններ
------------------

1. ↑  Baghdasaryan, Aram. "AV Production - Լավրենտ Վարդանյան". *avproduction.am*. Արխիվացված է the original 2023 թ․ հունիսի 3-ին. Retrieved 2017 թ․ փետրվարի 5. `{{cite web}}`: Unknown parameter `|dead-url=` ignored (`|url-status=` suggested) (help)
**Ֆալուդա** (հինդի՝ फालूदा), հայտնի ավանդական աղանդեր Հնդկաստանում, Պակիստանում, Աֆղանստանում և Բանգլադեշում։

Նկարագրություն
--------------

Ծագում է իրանյան ֆալուդե աղանդերից, որն իրենից ներկայացնում է վերմիշելի տեսքով օսլայի սառեցրած թելիկներ, վրայից լցվում է վարդաջուր։ Ի տարբերություն իրանական ֆալուդեի` հնդկական ֆալուդան սառը քաղցր խմիչք է, որտեղ վարդաջուրը և վերմիշելը խառնված են կաթի, դոնդողի կտորների և քաղցր ռեհանի սերմերի հետ։

Պատմություն
-----------

Համարվում է, որ ֆալուդա աղանդերն ստեղծվել է Հնդկաստանում 16-18-րդ դարերում՝ մեծ մողոլների կայսրության ժամանակաշրջանում։ Աղանդերի տարածաշրջանային տարբերակները ձևավորվել են Հայդարաբադում և այլ վայրերում` մուսուլմանական միապետերի կառավարման ժամանակ։

Ժամանակակից տարբերակներ
-----------------------

Այսօր ֆալուդան ունի բազմազան տարատեսակներ, ինչպես ավանդական տարածաշրջանային, այնպես էլ` ժամանակակից։ Բանգլադեշում ֆալուդային ավելացնում են պանդան բույսի էքստրակտ, պիստակ, սագո, կոկոսի սերուցք և մանգո։ Մալազիայում և Սինգապուրում նմանատիպ խմիչքն անվանում են բանդունգ։ Մավրիկիոսյան տարբերակը, որը կղզի է ներթափանցել Հնդկաստանից եկած ներգաղթյալների հետ, կոչվում է ալուդա։ Նմանատիպ խմիչքը, սակայն վերմիշելի ամենահաստ շերտով, գոյություն ունի Իրաքյան Քուրդիստանում։ Ըստ մի տարբերակի՝ ֆալուդայի բաղադրատոմսը ազդել է ժամանակակից արևելաասիական բաբլ թեյի ստեղծման վրա, որը հետագայում տարածվել է ամբողջ աշխարհում։ 21-րդ դարում ֆալուդան հաճախ մատուցում են պլաստիկ բաժակներով. խմիչքը կարելի է զարդարել պաղպաղակի գնդիկներով։

Պատկերասրահ
-----------

* Ֆալուդա մրգերովՖալուդա մրգերով
* Ֆալուդան ՄյանմայումՖալուդան Մյանմայում
* Մրգերով, ընկույզով և պաղպաղակով ֆալուդաՄրգերով, ընկույզով և պաղպաղակով ֆալուդա
* Ֆալուդայի ժամանակակից տարբերակ, ՄումբայՖալուդայի ժամանակակից տարբերակ, Մումբայ
* Սինգապուրյան բանդունգՍինգապուրյան բանդունգ

Ծանոթագրություններ
------------------

1. ↑  "In This Globe-Trotting Dessert, Many Immigrants Find A Taste Of Home". *NPR.org* (in անգլերեն). Retrieved 2017 թ․ սեպտեմբերի 9.
2. ↑  *Paul Freedman, Joyce E. Chaplin, Ken Albala* Food in Time and Place: The American Historical Association Companion to Food History. — Univ of California Press, 2014-10-31. — С. 74. — 420 с. — ISBN 9780520277458
3. ↑  "The Royal Falooda | Eating India" (in ամերիկյան անգլերեն). www.eatingindia.net. Արխիվացված է the original 2017 թ․ մայիսի 28-ին. Retrieved 2017 թ․ սեպտեմբերի 9.

Արտաքին հղումներ
----------------

* Ֆալուդայի բաղադրատոմս
* Արքայական ֆալուդա
* FALOODA SEV RECIPE
***Buster Keaton*** , Ազամատ «Miyagi» Կուձաևի ստուդիական դեբյուտային ալբոմը, թողարկված 2019 թվականի հունիսի 21-ին։

Նկարագրություն
--------------

Ալբոմն իր անունը ստացել է ամերիկական համր կինոնկարի կատակերգու` Բաստեր Քիթոնի պատվին։ Նոր սոլո ալբոմի մասին առաջին տեղեկությունները ստացվել են Hajime Records պաշտոնական կայքից «Angel» սինգլի թողարկման հետ մեկտեղ։ Ապրիլի 23-ին թողարկվեց ալբոմի հերթական սինգլը` «Bismarck»: Կես ամսից արդեն հայտնի դարձավ ալբոմի անվանումն ու երգացանկը։

Ալբոմի թողարկումը iTunes Store-ում և Apple Music-ում տեղի է ունեցել հունիսի 21-ին, մի փոքր ուշ ՎԿ-ում։ Ալբոմի աշխատանքներին մասնակցել են Hajime Records լեյբլի անդամները. Andy Panda-ն, TumaniYO-ն, KADI-ն, HLOY-ը։

Ալբոմը ինքնին հիփ հոփի և ռեգգիի մինորային խառնուրդ է, լցված է կատարողի անձնական տեքստերով։

Ռուսական iTunes-ում «Buster Keaton»-ը զբաղեցրել է առաջին և երկրորդ տեղերը թողարկումից հետո առաջին օրերին, իսկ Apple Music-ի ռուսական չարթում ալբոմի *Marlboro* երգը զբաղեցրել է 8-րդ հորիզոնականը։

Ալբոմի ներկայացումը տեղի է ունեցել հունիսի 28-ին Սանկտ Պետերբուրգի A2 ակումբում։

Ստեղծագործությունների ցանկ
--------------------------

*Հիմնական աղբյուր.*

| # | Անվանում | Տևողություն |
| --- | --- | --- |
| 1. | «Intro»   | 1:30 |
| 2. | «Captain»   | 3:34 |
| 3. | «Мы не одни»   | 2:22 |
| 4. | «Angel»   | 3:35 |
| 5. | «Kingdom»   | 3:31 |
| 6. | «Корабли»   | 2:51 |
| 7. | «Sorry»   | 3:14 |
| 8. | «Try» (feat. HLOY) | 4:28 |
| 9. | «Bismarck» (feat. TumaniYO, KADI) | 3:38 |
| 10. | «Ночи в одного»   | 2:07 |
| 11. | «Самурай»   | 2:44 |
| 12. | «Говори мне» (feat. Andy Panda) | 3:30 |
| 13. | «Marlboro»   | 4:03 |

Ծանոթագրություններ
------------------

1. ↑  "Стена". m.vk.com. Retrieved 2019 թ․ հուլիսի 5.
2. ↑  "Miyagi "Buster Keaton"" (in ռուսերեն). The-Flow.ru. Retrieved 2019 թ․ հուլիսի 5.
3. ↑  "‎Альбом «Buster Keaton» (Miyagi)" (in ռուսերեն). Արխիվացված է the original 2019 թ․ հուլիսի 5-ին. Retrieved 2019 թ․ հուլիսի 5.
**Ռատոմիր (Ռատո) Տվրդիչ** (խորվ.` *Ratomir "Rato" Tvrdić*, սեպտեմբերի 14, 1943(1943-09-14), Սպլիտ), խորվաթ նախկին բասկետբոլիստ։ Հանդես է եկել Հարավսլավիայի բասկետբոլի հավաքականում, որի կազմում մասնակցություն է ունեցել 1972 թվականի ամառային օլիմպիական խաղերին, ինչպես նաև հանդես եկել բազմաթիվ աշխարհի և Եվրոպայի առաջնություններում՝ հաղթելով բազմաթիվ ոսկե և արծաթե մեդալներ։

Տվրդիչն ակումբային բասկետբոլ խաղացել է «ԿԿ Սպլիտ» ակումբում՝ 1967-1975 թթ.։ «Սպլիտի» կազմում Տվրդիչը հաղթել է 2 ազգային առաջնություն (1971 թ. 1977 թ.), 3 Հարավսլավիայի առաջնություն (1972 թ. 1974 թ. 1977 թ.) և 2 Կորաչի գավաթ (1976 թ. 1977 թ.)։

Ազգային հավաքականի կազմում Տվրդիչն արժանացել է ՖԻԲԱ-ի աշխարհի առաջնության երկու արծաթե (1967 թ. 1974 թ.), մեկ ոսկե (1970 թ.), ինչպես նաև՝ ՖԻԲԱ-ի Եվրոպայի առաջնության մեկ արծաթե (1969 թ.) և երկու ոսկե մեդալների (1973 թ. 1975 թ.)։

Ծանոթագրություններ
------------------

1. ↑  Zaslužio sam koju suzu sjete
2. ↑  "Օլիմպիական խաղեր". Սպորտս Ռեֆերանս. Արխիվացված է the original 2012 թ․ դեկտեմբերի 17-ին. Retrieved 2012 թ․ Հոկտեմբերի 1.

Արտաքին հղումներ
----------------

* Էջը սպորտս ռեֆերենսում Archived 2012-12-17 at the Wayback Machine.
**Ֆրանսիայի հրապարակ**, հրապարակ Երևանի Կենտրոն վարչական շրջանում։

Պատմություն
-----------

Հրապարակը տեղակայված է Սայաթ-Նովա և Մեսրոպ Մաշտոցի պողոտաների հատման հանգույցում՝ Ալեքսանդր Սպենդիարյանի անվան Օպերայի և բալետի ազգային ակադեմիական թատրոնի շենքի հարևանությամբ։ 2006 թվականին անվանակոչվել է «Ֆրանսիայի հրապարակ»՝ Հայաստանում Ֆրանսիական օրերի կապակցությամբ, որի բացմանը, բազմաթիվ հյուրերի թվում, մասնակցել են Ֆրանսիայի նախկին նախագահ Ժակ Շիրակը և աշխարհահռչակ շանսոնյե Շառլ Ազնավուրը։

Իրադարձություններ
-----------------

2011 թվականի հոկտեմբերի 7-ին Հայաստանի անկախության 20-ամյակի կապակցությամբ Հայաստանի և Ֆրանսիայի նախագահները հրապարակի կենտրոնում բացել են ֆրանսիացի հռչակավոր քանդակագործ Օգյուստ Ռոդենի հեղինակած «Ժյուլ Բաստիեն Լըպաժ» արձանը։

2011 թվականին Ֆրանսիայի հրապարակում (Սայաթ-Նովա 1/1) մեծ էկրանի վրա հեռարձակվել է Իռլանդիա–Հայաստան ֆուտբոլային հանդիպումը։

2015 թվականի նոյեմբերի 14-ին Ֆրանսիայի հրապարակում տեղի է ունեցել մոմավառություն՝ ի հիշատակ Փարիզի ահաբեկչության զոհերի։

Պատկերասրահ
-----------

* 
* 
*

Ծանոթագրություններ
------------------

1. ↑  Երևանի հրապարակները
2. ↑  "Քաղաքապետը հրավիրում է Ֆրանսիայի հրապարակ ֆուտբոլ դիտելու". Արխիվացված է the original 2022 թ․ փետրվարի 11-ին. Retrieved 2022 թ․ մարտի 24. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Հարգանքի տուրք՝ Ֆրանսիայի հրապարակում
4. ↑  Երևանի Ֆրանսիայի հրապարակում կկայանա մոմավառություն

|  |  |  |  |  |  |
| --- | --- | --- | --- | --- | --- |
| 

| * դ
* ք
* խ
Երևանի հրապարակներ |
| --- |
|  |
|  Ազատության հրապարակ  • Ալեքսանդր Մյասնիկյանի հրապարակ  • Աշխատանքի հրապարակ  • Բարեկամության հրապարակ  • Բրազիլիայի հրապարակ  • Գարեգին Նժդեհի հրապարակ  • Դյորի հրապարակ  • Եվրոպայի հրապարակ  • Էրեբունի հրապարակ  • Հանրապետության հրապարակ  • Մխիթար Հերացու հրապարակ  • Շառլ Ազնավուրի հրապարակ  • Ուրուգվայի հրապարակ  • Ռուսաստանի հրապարակ  • Սախարովի հրապարակ  • Սասունցի Դավթի հրապարակ  • Ֆրանսիայի հրապարակ  |
|  |
| Պորտալ:Երևան |

 |
**Ֆրանսիայի թենիսի բաց առաջնություն**, նաև հայտնի որպես **Ռոլան Գարոս** (ֆր.՝ **Les internationaux de France de Roland-Garros** կամ ***Tournoi de Roland-Garros***, անվանումը ստացել է ֆրանսիացի մեծ օդաչու Ռոլան Գարոսի պատվին։ Այն համարվում է թենիսի չորս գլխավոր մրցաշարերից մեկը։ Առաջին առաջնությունը կայացել է 1891 թվականին։ Մրցաշարը անցկացվում է ամեն տարի հողածածկի վրա։

Տղամարկանց հանդիպումները հինգ սեթանոց են, առանց թայբրեյքի հինգերորդ սեթում, մրցաշրջանը համարվում է ամենաշատ ֆիզիկական աշխատանք պահանջողը։

Պատմություն
-----------

Պաշտոնապես մրցաշարը ֆրանսերենով կոչվում է *Internationaux de France de Roland-Garros* կամ *Tournoi de Roland-Garros* (հայերեն "Ֆրանսիական միջազգային Ռոլան Գարոսի մրցաշար" կամ "Ռոլան Գարոսի մրցաշար"), մրցաշարը շատ հաճախ կոչում են անգլերենով "French Open" և այլընտրանքային որպես "Roland Garros", ինչը նաև օգտագործվում է մրցաշրջանի ձևավորման և գովազդային հոլովակներում։

1891 թվականին սկսվեց թենիսի առաջնությունը, որում կարող էին հանդես գալ միայն ֆրանսիական ակումբների թենիսիստները։ Առաջին հաղթողն էր Բրիթոն-Հ. Բրիգսը, ով Փարիզի բնակիչ էր։ Մրցաշրջանը կոչվում էր ֆրանսերենով ***Championnat de France***, որը թարգմանաբար նշանակում է Ֆրանսիայի առաջնություն։ Կանանց առաջին մրցաշրջանը անցկացվել է 1897 թվականին։ Խառը զույգերի մրցաշարը ավելացվել է 1902, իսկ կանանց զույգերի մրցաշարը՝ 1907 թվականին։ Միայն ֆրանսիայի ակումբների խաղացողների միջև մրցաշարը անցկացվել է մինչև 1924 թվականը։

Ծանոթագրություններ
------------------

1. ↑  Clarey, Christopher (2006 թ․ մայիսի 26). "In a year of change at Roland Garros, the winners may stay the same". *International Herald Tribune*. Արխիվացված from the original on 2007 թ․ հոկտեմբերի 16. Retrieved 2007 թ․ օգոստոսի 8.
2. ↑  "French Open – Countdown: Borg's view on RG". *Eurosport*. 2008 թ․ մայիսի 22. Արխիվացված է the original 2011 թ․ օգոստոսի 19-ին. Retrieved 2008 թ․ մայիսի 22.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | GND: 4623904-2 · LCCN: no2014069857 · VIAF: 129462951 · WorldCat VIAF: 129462951 |

 |
Ֆաետոնը նկարչի պատկերացմամբ
**Ֆաետոն** կամ **Օլբերսա**, հիպոթետիկ մոլորակ, որը ըստ թեորիայի, գոյություն է ունեցել նախկինում Մարսի և Յուպիտերի միջև, իսկ հետագայում բաժանվել է մասերի, ստեղծելով Աստերոիդների գոտին ։

Որոնման պատմություն
-------------------

Տիցիուս
18-րդ դարում Տիցիուս և Բոդե աստղագետները հայտնաբերեցին, որ այդ ժամանակ հայտնի մոլորակների միջև եղած հեռավորությունը ենթարկվում է երկրաչափական պրոգրեսիայի ալգորիթմ-օրինաչափությանը (հետագայում այն կոչվեց Տիցիուս-Բոդեի օրենք)։ Սկայան, այդ հաջորդականության մեջ կար մի «ազատ» տեղ՝ բացակայում էր մի մոլորակ, որը պետք է գտնվեր Մարսի և Յուպիտերի միջև։ Այն պետք է գտնվեր արեգակից մոտ 2,8 ա․մ․ հեռավորության վրա։

1781 թվականին հայտնաբերվեց Ուրանը, որի հեռավորությունը արեգակից համարյա բոլորովին համընկնում էր Տիցիուց-Բոդեի օրենքի հետ։ Դրանից հետո սկսվեցին պակասող մոլորակի որոնումները։ Դրա համար ձևավորվեց 24 տիեզերագետներից կազմված խումբ, որը մամուլում կոչվեց «Երկնային ոստիկանների ջոկատ»։ 1801 թվականին իտալիացի աստղագետ Ջուզեպպե Պյացցին իսկապես հայտնաբերեց գաճաճ մոլորակ անհրաժեշտ ուղեծիրի վրա (Սերես), սակայն այն շատ փոքր էր մոլորակի համար։ 1802 թվականին Հենրիխ Օլբերսը հայտնաբերեց ևս մի աստերոիդ (Պալաս)։

Դրանից հետո Օլբերսը ենթադրեց, որ այդ փոքր մոլորակները նախկինում գոյություն ունեցող մեծ մոլորակի բեկորներն են։ Քանի որ մոլորակի բեկորները, ըստ երկնային մեխանիկայի, պետք է անցնեին այն կետով, որտեղ մոլորակը քայքայվել էր, ապա հաշվարկումեր կատարելով, Օլբերսը ենթադրեց, թե որտեղ կարելի է գտնել նոր աստերոիդներ։ 1804 թվականին ենթադրյալ վայրում հայտնաբերվեց Ջունոն, իսկ 1807 թվականին ինքը՝ Օլբերսը հայտնաբերեց Վեստան։

Հետագայում հայտնաբերվերվեց մի ամբողջ աստերոիդների գոտի, որը գտնվում էր հենց այնտեղ, որտեղ պետք է գտնվեր հիպոթետիկ մոլորակը։ Ըստ թեորիայի, այն քանդվել էր Յուպիտերի հզոր ձգողության ազդեցության տակ, այսինքն, մոլորակը «պատռվեց» Մարսի և Յուպիտերի ձգողական ուժերի տակ։

Սակայն, հետագա ուսումնասիրությունները ցույց տվեցին, որ այդ վարկածը, հավանաբար, ճշմարիտ չէ։ Հաշվարկումները, որոնք արվել էին անցյալում աստերոիդների շարժումները պարզելու համար, ցույց տվեցին, որ նրանք երբեք մի մոլորակի մաս չէին։ Փաստարկ էր այն, որ աստերոիդների ընդհանուր զանգվածը շատ փոքր էր, ինչպես նաև, համարյա թե հնարավոր չէր հզոր ձգողական ազդեցությունների տակ արեգակնային համակարգում այդպիսի մեծ մոլորակի առկայությունը։ Այսպիսով, աստերոիդների գոտին ոչ թե քայքայված մոլորակ է եղել, այլ եղել է աստերոիդներ, որոնք այդպես էլ չմիացան մեկ մոլորակի մեջ։ Բացի դրանից, այն աստերոիդները, որոնք աստերոիդների գոտիից դուրս էին եկել և ընկել երկիր, իրենց մեջ օրգանական նյութեր չէին պարունակում, որոնք անհրաժեշտ են մոլորակների առաջացման համար։

Մշակույթի մեջ
-------------

1972 թվականին Վասիլի Լիվանովը ստեղծեց կարճամետրաժ «Ֆաետոն՝ Արևի Որդի» գիտական մուլտֆիլմը։

Ծանոթագրություններ
------------------

1. ↑  "Куда укатил Фаэтон?". Արխիվացված է the original 2015 թ․ սեպտեմբերի 24-ին. Retrieved 2016 թ․ նոյեմբերի 3.

Արտաքին հղումներ
----------------

* *Кузина С.* — Куда укатил Фаэтон? // «Российский космос», 2010, № 2 Archived 2015-09-24 at the Wayback Machine.
* Происходжение пояса астероидов на astrotheory.narod.ru
**Ֆերթ-օֆ-Թեյ**, ծովածոց Շոտլանդիաում։ Գտնվում է Ֆայֆ, Պերտ և Կինրոզ, Դանդի և Անգուս վարչական տարածքների կենտրոնում, որի մեջ է թափվում Շոտլանդիայի ամենաարագահոս Թեյ գետը։ Ծովածոցի ամենախորը հատվածը գտնվում է Ինվեգաուրի գյուղին մոտ՝ 4,8 կիլոմետր խորությամբ։

Ծովածոցը կապում են երկու կամուրջներ՝ Թեյ ճանապարհային կամուրջը և Թեյ երկաթուղային կամուրջը։

Ծովածոցն ունի մեկ հիմնական կղզի՝ Մագդրամ կղզին։

Անտարկտիդայում գտնվող Ֆերթ-օֆ-Թեյը հայտնաբերվել է 1892-1893-ական թվականներին Դանդիի ձկնորսական արշավախմբի կապիտան Թոմաս Ռոբերտսոնի կողմից և անվանակոչվել է ի պատիվ նրա։ Նա նաև անվանակոչել է մոտակա կղզին՝ ի պատիվ ծովածոցի հիմնական քաղաք Դանդիի։

Բնական ժառանգություն
--------------------

2000 թվականի հուլիսի 28-ից Ֆերթ-օֆ-Թեյը և Էդեն Էսթորին համարվում են Ռամսարի տարածքներ՝ 2000 թվականի փետրվարի 5-ին դառնալով հատուկ պաշտպանվող տարածքներ, իսկ 2005 թվականի մայիսի 12-ին՝ հատուկ պահվող տարածքներ։ Որոշ վայրեր գիտական հետաքրքրություն են ներկայացնում։ Դրանցից են Ներքին Թեյ Էսթորին, Մոնիֆիթ նեղուցը, Թեյփոթ-Թեսնմուր ծովափը։

Ինվեգաուրի նեղուցը գտնվում է տեղական բնապահպանական տեսանկյունից կարևոր գոտում։

Ֆերթ-օֆ-Թեյը հայտնի է իր ծովափերով և լայնաշերտ ավազով, մեծաթիվ փոկերով և ձմեռային թռչուններով։

Ծովեզրի քաղաքներ ու գյուղեր
---------------------------

Ֆերթ-օֆ-Թեյի և շրջակայքի քարտեզ
Բալմերինո

Բրաֆթի Ֆերի

Դանդի

Ինվեգաուրի

Կինգուդի

Մոնիֆիդ

Նյուբր

Նյուփորթ-օն-Թեյ

Թեյփորթ

Վուդհեվն

Վորմիթ

Ծանոթագրություններ
------------------

1. ↑  "Tay, Firth of". *Angus Council*. Արխիվացված է the original 2008 թ․ սեպտեմբերի 7-ին. Retrieved 2012 թ․ փետրվարի 26.
2. ↑  "The Tay Bridges". *Tay Estuary*. Արխիվացված է the original 2013 թ․ հունվարի 14-ին. Retrieved 2012 թ․ փետրվարի 26.
3. ↑  "Historical perspective for Mugdrum Island". Gazetteer for Scotland. Retrieved 2012 թ․ փետրվարի 26.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | LCCN: sh85132901 |

 |
Մարդիկ սեղանի շուրջ՝ օգտագործելով իրենց բջջային հեռախոսները
**Ֆաբինգ** (phubbing, որը ծագում է անգլ.՝ phone — *«հեռախոս»* և snubbing — *«արհամարհական վերաբերմունք»*), զրուցակցի հետ խոսակցության ժամանակ անընդհատ սեփական գաջեթի վրա շեղման սովորություն։

«Ֆաբինգ» եզրը լույս է տեսել մոտավորապես 2012 թվականին Սիդնեյի համալսարանում, երբ McCann գովազդային գործակալությունը գրականագետների, գրողների և բանաստեղծների ժողով է կազմակերպել նոր երևույթին՝ երբ կենդանի շփման ժամանակ մարդը անդընդհատ շեղվում է իր սմարթֆոնի վրա, անվանում տալու նպատակով։

Ֆաբինգի հիմնական նշանները
-------------------------

* Ուտելու ժամանակ մարդը չի կարողանում պոկվել գաջեթից։
* Սմարթֆոնը ձեռքում պահելը նույնիսկ քայլելու ժամանակ։
* Ձայնային ծանուցումների ժամանակ սմարթֆոնը վայրկենական վերցնելը՝ հաշվի չառնելով դիմացինի հետ խոսակցությունը։
* Հանգստի ժամանակ (քաղաքից դուրս գնալուց, ծննդյան օր, երեկույթ, զբոսանք) ժամանակի մեծ մասը մարդը անց է կացնում գաջեթի մեջ։
* Նորություններում որևէ կարևոր բան բացթողնելու վախը։
* Համացանցում արդեն տեսածի անհիմն թերթումը։
* Սեփական ժամանակի մեծ մասը սմարթֆոնի հետ անցկացնելու ցանկությունը։

STOP PHUBBING արշավ
-------------------

«Ֆաբինգ» հասկացությունը տարածելու համար գովազդողները STOP PHUBBING անվանումով կամպանիա են գործարկել, որը ընթացքում նրանք կոչ էին անում երիտասարդության անցնել կենդանի շփմանը։ Ի սկզբանե ԶԼՄ-ները հաղորդում էին, որ շարժման կազմակերպիչն է դարձել 23-ամյա մելբուռնցի ուսանող Ալեքս Հեյգը, ով իբր հոգնել է սմարթֆոնների մեջ մտած սեփական ընկերներից։ Սակայն 2013 թվականի հոկտեմբերի սկզբին McCann գովազդային գործակալությունը նոր եզրի ի լույս տեսնելուն A Word is Born խորագրով ֆիլմ է թողարկել։ Պարզվել է, որ Stop Phubbing-ի շուրջ աղմուկը օգտագործված է եղել ավստրալիական ազգային Մաքավորի բառարանի («Macquarie Dictionary») նոր հրատարակության գովազդի համար, որի մեջ ֆաբինգ բառը պաշտոնապես ընդգրկվել է 2013 թվականին։ Երիտասարդ Ալեքս Հեյգն էլ, ինչպես պարզվել էր, այդ գովազդային գործակալության աշխատակիցն է, ում վիրուսի նման հաջողվել էր տարածել այդ նոր բառը։ Herald Sun թերթը, որին դիմել էր Հեյգը, առաջին անգամ գրել է ֆաբինգի մասին, որից հետո այլ երկրների ԶԼՄ-ները նույնպես բռնել են այդ նորությունը։

Կամպանիայի կարգախոսն է՝ No Tweeting, No Facebook, No Instagram, No Foursquare, No Sexting: respect the food, the music and the company you’re in: Անցկացված կամպանիայի շնորհիվ ֆաբինգի մասին իմացել են ողջ աշխարհում։ STOP PHUBBING-ի կայքում դեռևս կարելի է աջակցել շարժմանը, ինչպես նաև գտնել կամպանիայի սեփական վիճակագրությունը՝ «պատանիների 87 %-ը կնախընտրեին շփվել տեքստի միջոցով, այլ ոչ թե դեմ առ դեմ», «ռեստորանում ընթրիքի ժամանակ տեղի է ֆաբինգի ունենում միջինը 25 դեպք»։

Տես նաև
-------

* Բաց թողնված օգուտի սինդրոմ

Ծանոթագրություններ
------------------

1. ↑  "Stop Phubbing". stopphubbing.com. Retrieved 2016 թ․ նոյեմբերի 30.
2. ↑  *Katy Steinmetz* Why the ‘Stop Phubbing’ Campaign Is Going Viral // *Time*. — ISSN 0040-781X.
3. ↑  "Phubbing - a word is born". *McCANN Australia* (in ամերիկյան անգլերեն). Արխիվացված է the original 2016 թ․ հունիսի 4-ին. Retrieved 2016 թ․ նոյեմբերի 30.
**Devil May Cry** (Ճապոներեն՝ デビル メイ クライ) տեսախաղերի շարք է, որի գաղափարը տվել է Հիդեկի Կամիան և զարգացրել է Capcom ընկերությունը։ Նախապես ստեղծված լինելով որպես Capcom-ի մեկ այլ տեսախաղի՝ Resident Evil-ի շարունակություն, այն իր զարգացման ընթացքում շեղվել է շարքի ոճից և դարձել յուրահատուկ սցենարով խաղ։ Սյուժեի հիմնական կենտրոնացումը գլխավոր հերոսի՝ Դանթեի վրա է, ում գրեագույն նպատակն է վրեժ լուծել իր մորը սպանողներից՝ ոչնչացնելով դևերին։ Խաղի ընթացքը պարունակում է ծանր մարտական տեսարաններ, որոնց ընթացքում խաղացողը պետք է օգտագործի հարձակման երկար շղթաներ, միևնույն ժամանակ խուսափելով վնաս կրելուց, մարտական արվեստ ցուցադրելու նպատակով։ Խաղացողի հմտությունը գնահատվում է՝ ելնելով ժամանակից և կուտակած միավորներից։

Խաղաշարքը գրանցել է բազմաթիվ հաջողություններ՝ վաճառվելով միլիոնավոր օրնակներով, և ստացել է Պլատինե Մրցանակ Capcomի կողմից։ Խաղի հաջողությունը տարավ այն բանին, որ ստեղծվեցին բազմաթիվ կոմիքսներ, նովելներ, անիմե, հրատարակություններ և գործող հերոսների բազմազանություն։ Խաղն այնքան սիրվեց, որ նախապես ստեղծված Playstation 2ի ծրագրին զուգահեռ 2012 թ.-ին գրվեց նաև PlayStation 3ի և Xbox 360ի համար նախատեսված ծրագիր։

Խաղաշարի սցենար
---------------

### Նախնական տարբերակ

Ծանոթագրություններ
------------------

1. ↑  "Devil May Cry HD Collection Confirmed for 2012". Արխիվացված է the original 2012 թ․ հունիսի 25-ին. Retrieved 2012 թ․ հունվարի 23.
2. ↑  "Improved graphics for the Devil May Cry HD Collection". Retrieved 2012 թ․ հունվարի 23.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Behind The Voice Actors · IGN · GameRankings · GameSpot · Giant Bomb · MobyGames · Redump · Redump · Redump · Redump · VGMdb |
|  |
| Չափորոշչային վերահսկողություն | BNF: 17769705d |

 |
**Ֆազիլ Իմամվերդի օկլի Նաջաֆով** (ադրբ.՝ Fazil İmamverdi oğlu Nəcəfov, փետրվարի 16, 1935(1935-02-16), Բաքու, ԱԽՖՍՀ, ԽՍՀՄ - հուլիսի 11, 2023(2023-07-11), Բաքու, Ադրբեջան), Ադրբեջանցի քանդակագործ-նկարիչ, Ադրբեջանի Հանրապետության ժողովրդական արտիստ (2002), Ադրբեջանի քանդակագործության մեջ ավանգարդ ոճի հիմնադիրներից մեկը։

Կենսագրություն
--------------

Ֆազիլ Նաջաֆովը ծնվել է 1935 թվականին Բաքվում։ 1955 թվականին նա ավարտել է Ադրբեջանի Ա. Ազիմզադեի անվան արվեստի պետական դպրոցը։ 1961 թվականին Ֆազիլ Նաջաֆովն ավարտել է Մոսկվայի Վ. Ի. Սուրիկովի անվան բարձրագույն արվեստի ինստիտուտը։ Նա մասնակցել է ցուցահանդեսների 1960-ականներից։

2014 թվականին Նաջաֆովը ստեղծել է արձանը ականավոր Ադրբեջանի կոմպոզիտոր Կարա Կարաևի, որը այժմ գտնվում է Բաքվի կենտրոնում։ Ներկայումս Բաքվի Ժամանակակից արվեստի թանգարանի հավաքածուի մի զգալի մասը բաղկացած է Ֆազիլ Նաջաֆովի գործերից։ 2019 թվականի հունվարին անցկացվել է Ֆազիլ Նաջաֆովի ստեղծագործերին նվիրված «Քարերը դեպի երկինք նայող» վավերագրական ֆիլմի շնորհանդեսը։

1988 թվականի մայիսի 7-ին Ֆազիլ Նաջաֆովին շնորհվել է «Ադրբեջանական ԽՍՀ արվեստի վաստակավոր գործիչ», իսկ 2002 թվականի մայիսի 30-ին ՝ «Ադրբեջանի Հանրապետության ժողովրդական նկարիչ» պատվավոր կոչում։ 2020 թվականի փետրվարի 15-ին նա պարգևատրվել է «Փառքի» շքանշանով ՝ ադրբեջանական մշակույթի զարգացմանը մատուցած ծառայությունների համար։

Ծանոթագրություններ
------------------

1. ↑  Ֆազիլ Իմամվերդի օկլի Նաջաֆով
2. ↑  Nəcəfov, F. "Yaxşı sənətkar hər yerdə özünü sübut edəcək": [Xalq rəssamı, heykəltəraş Fazil Nəcəfovla müsahibə] /müsahibəni apardı Lalə Azəri //Mədəniyyət.- 2015.- 15 may.- S.13.
3. ↑  "Памятник Кара Караеву — памятник, который стал украшением Баку"
4. ↑  Bakıda Qara Qarayevin heykəli
5. ↑  Ֆազիլ Նաջաֆովի ստեղծագործերին նվիրված «Քարերը դեպի երկինք նայող» վավերագրական ֆիլմ
6. ↑  ""F.İ.Nəcəfovun "Şöhrət" ordeni ilə təltif edilməsi haqqında Azərbaycan Respublikası Prezidentinin Sərəncamı"". Արխիվացված է the original 2023 թ․ հուլիսի 13-ին. Retrieved 2021 թ․ ապրիլի 9. `{{cite web}}`: Unknown parameter `|dead-url=` ignored (`|url-status=` suggested) (help)
**CBC**, հեռուստաընկերություն Ադրբեջանում, որն ունի հակահայկական քարոզչական գործառույթ։ Ալիքը սկսել է Բաքվից հեռարձակվել 2013 թվականի ապրիլի 10-ին։

Հիմնական նպատակը
----------------

Ալիքը պատկանում է Ադրբեջանի պետական նավթային ընկերությանը։ CBC ալիքն իր քարոզչական գործառույթը՝ լուրերի թողարկումը, փաստագրական և վավերագրական ֆիլմերի ցուցադրումը կատարում է 5 լեզուներով՝ ռուսերեն, անգլերեն, ադրբեջաներեն, հայերեն և ֆարսի (պարսկերեն)։

Հայերեն հաղորդումներ
--------------------

Ալիքի միջազգային հեռարձակումը կատարվում է Hotbird արբանյակի միջոցով, ինչն այն հասանելի է դարձնում նաև Հայաստանի և Արցախի տարածքում։ Յուրաքանչյուր օր լուրեր են հաղորդվում հայերենով, որոնք հիմնականում վերաբերվում են Արցախյան հակամարտության, Հայաստանի ֆինանսատնտեսական վիճակի, հայ-թուրքական, հայ-ադրբեջանական հարաբերությունների մասին ադրբեջանական տեսակետների տարածմանը։ Հայերենով քարոզչություն է ծավալում նաև ալիքի պաշտոնական կայքը։

CBC Sport
---------

Հեռուստաընկերությանն է պատկանում CBC Sport ալիքը, որը ցուցադրում է Ադրբեջանի Պրեմիեր Լիգայի խաղերը։

Ծանոթագրություններ
------------------

1. ↑  "CBC TV. Retrieved 20 February 2016". Արխիվացված է the original 2016 թ․ օգոստոսի 18-ին. Retrieved 2016 թ․ հոկտեմբերի 29.

Արտաքին հղումներ
----------------

* Պաշտոնական կայք Archived 2020-10-01 at the Wayback Machine.
**Don't Bring Me Down (երգ),** 2003 թվականին թողարկված Սիայի երգերից։ Այն պաշտոնապես թողարկվել է 2003 թվականի նոյեմբերին, Ավստրալիայում, իսկ Մեծ Բրիտանիայում՝ 2004 թվականին փետրվարի 9-ին։ Իր Colour the Small One ալբոմի առաջին սինգլն է (2004)։ Երգը գրվել է Սիայի և Բլաիր Մըքկիչանի կողմից, որը վերջին ժամանակներում աշխատել է Brit Award-ում հաղթած «Your Game» երգի վրա։

*The making of Colour the Small One* երգի տեսանյութի ժամանակ Սիան բացատրել է. «Այս երգը գրելու ընթացքում ես թմրանյութ չեմ օգտագործել»։

Երգը հնչել է նաև *36th Precinct* ֆիլմի սաունդրեքում։

Տեսահոլովակը
------------

Տեսահոլովակում հնչել է երգի կենդանի ձայնագրությունը, որը հնչել է Lady Croissant համերգային ալբոմում 2007 թվականին։ Տեսահոլովակի մեջ Սիան երգում էր կանաչ ֆոնին, իսկ տեսարաններից մեկում կար Էլլա անունով մի աղջիկ, որը խաղում էր փուչիկներով և պաղպաղակ էր ուտում։

Քննադատություն
--------------

Կաթերին Թոմիլսոնը Մեծ Բրիտանիայից ասել է. «Don't Bring Me Down-ի առանձնահատկություններից մեկը խռպոտ վոկալն է, որն արտացոլում է վերջին ժամանակաշրջանի երաժշտական ոճը։ Սա կպչում է մարդկանց իր երազական վոկալով ու լարերով»։ Թարեք Ջոնեիմը Contact Music-ից ասել է. «Նրա ձայնը արտահայտում է համոզմունք, անհրաժեշտության դեպքում նաև ցույց է տալիս երգի խորությունը։ Հենց սա է Սիայի առանձնահատկությունը, որ գրավում է իր լսարանին»։ Կարմին Պասկուզին արձագանքելով երգին և ալբոմին ասել է. «Նրա ակուստիկ գիտառը նստած է մեր բոլորի լարերի վրա»։

Ծանոթագրություններ
------------------

1. ↑  "GUESTS & SPECIALS: SIA GUEST PROGRAMS RAGE Saturday 12 September 2009". www.abc.net.au. Retrieved 2015 թ․ օգոստոսի 11.
2. ↑  "DON'T BRING ME DOWN by SIA". www.songfacts.com. Retrieved 2015 թ․ օգոստոսի 11.
3. ↑  "36th Precinct (2004): Soundtracks". www.imdb.com. Retrieved 2015 թ․ օգոստոսի 11.
4. ↑  "Sia - Don't Bring Me Down (Official Video)". YouTube.com. Retrieved 2015 թ․ օգոստոսի 11.
5. ↑  "Don't bring me down - Sia Furler EP Review". www.allgigs.co.uk. 2015 թ․ մարտի 7. Արխիվացված է the original 2016 թ․ մարտի 7-ին. Retrieved 2015 թ․ օգոստոսի 11. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Sia - 'Don't Bring Me Down - (E.P) Review". www.contactmusic.com. Retrieved 2015 թ․ օգոստոսի 11.
7. ↑  Pascuzzi, Carmine. "Sia – *Colour the Small One*". Mediasearch (Carmine Pascuzzi, Andrew Donald ). Արխիվացված է the original 2008 թ․ մարտի 4-ին. Retrieved 2015 թ․ օգոստոսի 11.
Logo CeBIT.svgCeBIT-ի լոգո
**CeBIT** (*Centrum der Büro- und Informationstechnik* թարգմանաբար օֆիսային և իմֆորմացիոն տեխնոլոգոիաների կենտրոն), խոշոր միջազգային ցուցահանդես, որը նվիրված է տեղեկատական և հեռահաղորդակցական տեխնոլոգիաներին։ Տեղեկատվական տենոլոգիաների ասպարեզում կարևոր միջոցոռում։ Ցուցահանդեսային տարածքը կազմում է 450․000 մ² և կարող է ընդունել մինչև 850 հազար այցելուի։

Անց է կացվում ամեն գարնանը Հաննովերում Deutsche Messe AG ընկերության կողմից։ 2015 թվականին ցուցահանդեսը անց է կացվել մարտի 16-20-ին, 2016 թվականին անց է կացվել մարտի 14-18-ը։

2018 թվականին այն կրեց որոշակի կառուցվածքային և ոճային փոփոխություններ։ Կազմակերպիչները այն անվանում են New Cebit։ Փոխվել է նաև ցուցահանդեսի անցկացման ժամանակը՝ հունիսի 11-15։

Պատմություն
-----------

Ցուցահանդեսի գաղափարը ծնվել է 1947 թվականին Հաննովերյան տոնավաճառի շրջանակում։ 1970 թվականից այն կրում է Centrum der Büro- und Informationstechnik։ Առաջին անգամ հենց 1970 թվականին էլ անց է կացվել Համմովերյան տոնավաճառի ընթացքում, ինչն է դարձրել է նրան աշխարհի ամենամեծ ցուցահանդեսային սրահը աշխարհում։ Սակայն 1980-ական թվականներին, տեղեկատվական տեխնոլոգիաները սկսեց մեծ ուշադրություն գրավել, ինչն էլ պատճառ հանդիսացավ, որ 1986 թվականից հետո այս ցուցահանդեսը անց է կացվում որպես առանձին միջոցառում, Համմովերային տոնավաճառից 4 շաբաթ առաջ։

Քանի որ CeBIT-ը արագ աճեց և տարածվեց, որոշում ընդունվեց կենտրոնացնել այն պրոֆեսիոնալ շուկայում, այն դեպքում երբ տնային շուկային կա նվիրված առանձին CeBIT Home շոուն, որը ծրագրավորած է անց կացնել երկու տարին մեկ անգամ։ Սակայն երկու անգամ անց կացվելուց հետո (1996 և 1998 թվականներին), CeBIT Home նախագծի մասին մոռացվեց։

Կազմակերպիչները որոշեցին սահմանել տարիքային սահմանափակում 18-ից բարձր անձանց համար։

CeBIT-ը աշխարհում
-----------------

1999 թվականից սկսած Deutsche Messe AG-ը CeBIT ցուցահանդեը կազմակերպում է Գերմանիայի տարածքից դուրս․ 

* CeBIT Ասիա - Շանհայ, Չինաստան
* CeBIT Ավստրալիա - Սինդեյ
* CeBIT Եվարսիա - Ստամբուլ, Թուրքիա

CeBIT Ամերիակ/ԱՄՆ -ն կայացել է 2003 և 2004 թվականներին, սակայն այն հետագայում կասեցվել է։

Քննադատություն
--------------

Խոշորայգույն թայվանական ASUS և Gigabyte ընկերությունները հրաժարվեցին մասնակցել CeBIT 2013 ցուցահանդեսին։

Պատկերասրահ
-----------

* CeBIT 2014CeBIT 2014
* CeBIT 2000CeBIT 2000
* CeBIT 2010CeBIT 2010

Ծանոթագրություններ
------------------

1. ↑  Comdex — самый известный проект Ш. Адельсона в выставочном бизнесе; в 1995 году Comdex была куплена японской компанией SoftBank за 860 млн долл. США.
2. ↑  "heise online — 20 Jahre Centrum für «B» und «IT»: Die CeBIT hat Geburtstag (Teil 1)". Արխիվացված է the original 2008 թ․ հունվարի 6-ին. Retrieved 2020 թ․ մարտի 18.
3. ↑  журнал КомпьютерПресс 3/2013, стр.92

Արտաքին հղումներ
----------------

* CeBIT 2008 — Ֆոտոռեպորտաժ
* CeBIT 2005 — Տեսաակնարկ
* CeBIT 2006 — HDTV ֆորմատի տեսանյութ
**Ալբանիայի Բանկ** (ալբ․՝ Banka e Shqipёrisё), Ալբանիայի կենտրոնական բանկն է։

Պատմություն
-----------

1925 թվականի մայիսի 15-ին Ալբանիայի կառավարության համաձայնությամբ իտալական կոնսորցիումը ստեղծեց Ալբանիայի Ազգային բանկը։ Բանկի գլխավոր գրասենյակը գտնվում էր Դուրրեսում, իսկ ադմինիստրատիվ կոմիտեն՝ Հռոմում։ 1944 թվականին Ազգային բանկը վերանվանվեց Ալբանիայի Կառավարական բանկ։ 1945 թվականի հունվարին հակաֆաշիստական ազգային ազատական խորհրդի նախագահության հրամանով վերացվել է Կառավարական բանկի կոնցեսիան։ 1945 թվականի հունվարի 3-ին ընդունվեց օրենք Ալբանիայի Կառավարական բանկի վերաբերյալ, ըստ որի այն ստացավ կենտրոնական բանկի կարգավիճակ։

1992 թվականի ապրիլի 22-ին Ալբանիայի Կառավարական բանկը վերանվանվեց Ալբանիայի Բանկ։

Ծանոթագրություններ
------------------

1. ↑  Bank of Albania (n.d.). "A brief history of the Bank of Albania". *bankofalbania.org*. Bank of Albania. Արխիվացված է the original 2014 թ․ հոկտեմբերի 25-ին. Retrieved 2014 թ․ նոյեմբերի 26.

Գրականություն
-------------

* Бутаков Д.Д. Золотаренко Е.Д. Рыбалко Г.П. Валюты стран мира։ Справочник / Под ред. С. М. Борисова, Г. П. Рыбалко, О. В. Можайскова. — 5-е изд. перераб. и доп. — М.։ Финансы и статистика, 1987. — 383 с.

Արտաքին հղումներ
----------------

* Պաշտոնական կայք
**50-րդ հյուսիսային զուգահեռականը** Երկրի կենտրոնով և հասարակածի վրայի համապատասխան   

կետերի հետ 50°-ի անկյուն կազմող կետերից կազմված շրջագիծն է։

Ցերեկվա տևողությունը
--------------------

Անցնում է Խաղաղ օվկիանոսով, Ասիայով, Եվրոպայով, Ատլանտյան օվկիանոսով և Հյուսիսային Ամերիկայով։  

Երկրի վրա գտնվող այս լայնության կետերից նայելիս արևը հորիզոնից վերև է գտնվում 16 ժամ 22 րոպե՝ ամառային   

և 8 ժամ 04 րոպե՝ ձմեռային արևադարձերի ժամանակ։

Բնութագրական տվյալներ
---------------------

Հորիզոնից Արեգակի ամենաբարձր դիրքը հունիսի 21-ին կազմում է 63.83°, դեկտեմբերի 21-ին՝ 16.17°։  

Հեռավորությունը հյուսիսային բևեռից 4444 կմ է։

Քաղաքներ
--------

50-րդ հյուսիսային զուգահեռականի նշանը Մայնցում։
* Մայնց, Գերմանիա
* Խարկով, Ուկրաինա

Աշխարհի շուրջ
-------------

Ամսաթվի սահմանից սկսած դեպի արևելք՝ 

|  |  |
| --- | --- |
|  | Խաղաղ օվկիանոս |
|  | ԿանադաԿանադա |
|  | Ատլանտյան օվկիանոս |
|  | Միացյալ ԹագավորությունՄիացյալ Թագավորություն |
|  | Լա Մանշ |
|  | Եվրամիությունևրամիություն
* ՖրանսիաՖրանսիա
* ԲելգիաԲելգիա
* ԼյուքսեմբուրգԼյուքսեմբուրգ
* ԳերմանիաԳերմանիա
	+ Ֆրանկֆուրտի հարավով
	+ Հեսսեն
	+ Բավարիա
* ՉեխիաՉեխիա
* ԼեհաստանԼեհաստան
* 
 |
|  | ՈւկրաինաՈւկրաինա |
|  | ՌուսաստանՌուսաստան |
|  | ՂազախստանՂազախստան |
|  | ՄոնղոլիաՄոնղոլիա |
|  | Չինաստանի Ժողովրդական ՀանրապետությունՉինաստան |
|  | ՌուսաստանՌուսաստան |
|  | Խաղաղ օվկիանոս |

Տես նաև
-------

* 49-րդ հյուսիսային զուգահեռական
* 51-րդ հյուսիսային զուգահեռական
* 50-րդ հարավային զուգահեռական

Ծանոթագրություններ
------------------

1. ↑  "Արխիվացված պատճենը". Արխիվացված է the original 2019 թ․ հոկտեմբերի 12-ին. Retrieved 2014 թ․ նոյեմբերի 6. `{{cite web}}`: Unknown parameter `|dead-url=` ignored (`|url-status=` suggested) (help)
**51-րդ հյուսիսային զուգահեռականը** Երկրի կենտրոնով և հասարակածի վրայի համապատասխան   

կետերի հետ 51°-ի անկյուն կազմող կետերից կազմված շրջանագիծն է։   

Անցնում է Խաղաղ օվկիանոսով, Ասիայով, Եվրոպայով, Ատլանտյան օվկիանոսով և Հյուսիսային Ամերիկայով։

Ցերեկվա տևողությունը
--------------------

Երկրի վրա գտնվող այս լայնության կետերից նայելիս արևը հորիզոնից վերև է գտնվում 16 ժամ 33 րոպե՝ ամառային   

և 7 ժամ 55 րոպե՝ ձմեռային արևադարձերի ժամանակ։

Բնութագրական տվյալներ
---------------------

Հեռավորությունը հյուսիսային բևեռից 4334 կմ է։  

Երկարությունը 25175 կմ է, որը կազմում է հասարակածի երկարության 63%-ը։

Քաղաքներ
--------

* 
* Վրոցլավ, Լեհաստան
* Դյունքերք, Ֆրանսիա

Աշխարհի շուրջ
-------------

Ամսաթվի սահմանից սկսած արևելք՝

|  |  |
| --- | --- |
|  | Խաղաղ օվկիանոս |
|  | ԿանադաԿանադա |
|  | Ատլանտյան օվկիանոս |
|  | Միացյալ ԹագավորությունՄիացյալ Թագավորություն* ԱնգլիաԱնգլիա
 |
|  | Դովերի նեղուց |
|  | ՖրանսիաՖրանսիա* Ամենահյուսիսային կետով
 |
|  | ԲելգիաԲելգիա |
|  | ՆիդերլանդներՆիդերլանդներ |
|  | ԳերմանիաԳերմանիա* Սաքսոնիա
 |
|  | ԼեհաստանԼեհաստան |
|  | ՉեխիաՉեխիա |
|  | ԼեհաստանԼեհաստան |
|  | ՈւկրաինաՈւկրաինա |
|  | ՌուսաստանՌուսաստան |
|  | ՂազախստանՂազախստան |
|  | ՌուսաստանՌուսաստան |
|  | ՄոնղոլիաՄոնղոլիա |
|  | Չինաստանի Ժողովրդական ՀանրապետությունՉինաստան |
|  | ՌուսաստանՌուսաստան |
|  | Խաղաղ օվկիանոս |

Տես նաև
-------

* 50-րդ հյուսիսային զուգահեռական
* 52-րդ հյուսիսային զուգահեռական
* 51-րդ հարավային զուգահեռական

Ծանոթագրություններ
------------------

1. ↑  "Արխիվացված պատճենը". Արխիվացված է the original 2019 թ․ հոկտեմբերի 12-ին. Retrieved 2014 թ․ նոյեմբերի 6.
**Ֆեոդոր Տրոֆիմովիչ Գերման** (ռուս.՝ Фёдор Трофимович Герман, հունիսի 3, 1942(1942-06-03), Կույբիշևի շրջան, Ռոստովի մարզ, ՌԽՖՍՀ, ԽՍՀՄ), խորհրդային և ռուս արձակագիր, լրագրող։ Ռուսաստանի գրողների միության անդամ (2011) և ԽՍՀՄ (Ռուսաստանի) ժուռնալիստների միության անդամ (1973)։

Կենսագրություն
--------------

Ֆեոդոր Տրոֆիմովիչ Գերմանը ծնվել է 1942 թվականի հունիսի 3-ին Ռուսաստանի Ռոստովի մարզի Կույբիշևի շրջանի Անտոնինովկա խուտորում։ Պատանեկության տարիներին աշխատել է հայրենի գյուղի
«Դոնսկայա պրավդա» կոլեկտիվ տնտեսությունում։ Տագանրոգի մետալուրգիական տեխնիկումն ավարտելուց հետո կոմերիտական ուղեգրով մեկնել է խոպան հողերի յուրացմանը։ «Ցելինէլևատորմելմոնտաժ» տրեստի Կուստանայի շինմոնտաժային վարչությունում աշխատել է որպես մոնտաժող։ Ծառայել է խորհրդային բանակում (Լիտվայում)։ Զորացրվելուց հետո ավարտել է Ռոստովի պետական համալսարանը «լրագրություն» մասնագիտությամբ։

Գերմանն աշխատել է մի շարք շրջանային թերթերում, «Կոմսոմոլեց» մարզային երիտասարդական թերթում, Ռոստովի շրջկոմի գործկոմում, գյուղարդյունաբերական համալիրի աշխատողների արհմիության շրջկոմում։

1973 թվականից Ֆեոդոր Գերմանը ԽՍՀՄ (Ռուսաստանի) ժուռնալիստների միության անդամ է։ 2011 թվականից Ռուսաստանի գրողների միության անդամ է։ Ապրում և աշխատում է Դոնի Ռոստով քաղաքում։

Ֆեոդոր Գերմանը տպագրվել սկսել է դեռևս դպրոցական տարիքում։ Գրական գործունեությամբ լրջորեն սկսել է զբաղվել հասուն տարիքում։

Ստեղծագործություններ
--------------------

##### Առանձին գրքեր

* Да нет, наши рати ещё не разбиты,
* Дорога домой,
* Мне от бога дано было много,
* Возвращение,
* Пятый сон Веры Павловны.

Ծանոթագրություններ
------------------

1. 1 2
2. ↑  Այժմ գոյություն չունի. տարածքը պատկանում է Ռոստովի մարզի Կուիբիշևի շրջանին։
3. 1 2 3 4  "Դոնի գրողները, էջ 19" (PDF). Արխիվացված է the original (PDF) 2013 թ․ սեպտեմբերի 1-ին. Retrieved 2019 թ․ սեպտեմբերի 27.

Արտաքին հղումներ
----------------

* Герман, Федор Трофимович. Archived 2019-09-27 at the Wayback Machine.
* Большая биографическая энциклопедия. Герман, Федор Трофимович.